Wolff nagyon nem volt „Happy”, hiába Pharrell Williams
A Mercedes AMG motorsportfőnöke pénteken elmondta, egyelőre nem túl boldog a pályán látottak miatt. Toto Wolff este nem csápolt Pharrell Williams koncertjén, és valószínűleg a „Get Lucky” kevés lenne a jobb eredményekhez.
A világhírű zenész-producer tegnap este koncertet adott Szingapúrban, de előtte még benézett a pályára is, Hamiltonnal láthattuk egy képen a Mercedes garázsában a második szabadedzés alatt. Az FP2 nem sikerült valami jól a Mercedesnek, mivel Rosberg a negyedik, Hamilton csak a hetedik lett. Wolff ennek megfelelően nem volt valami „Happy”.
„Igen, ez eléggé találó elemzés volt…”- reagált Wolff tegnap este Szingapúrban, amikor szembesült a fentiekkel.
„Ma nem voltunk ott a teljesítménnyel. Nem úgy fogtuk munkára a gumit egy körön, ahogy kellett volna, és hosszú etapon sem sikerült így tenni. Láthattunk pár látványos kört a Red Bulloktól. Össze kell dugnunk a fejünket és felmérni, mi történik.”
We're up all night to get lucky... @Pharrell#F1NightRace#SingaporeGPpic.twitter.com/XPGVmOf5o6
— MERCEDES AMG F1 (@MercedesAMGF1) September 18, 2015
Mintha a Ferrari üzemanyagpartnere nem fejlesztene: jövőre szoros harc lesz a címért
Vettel Szingapúrban a Ferrarival: „Az a ku**a forgalom!”